Motyvacinis laiškas

Aš, Marijus Novikovas, esu Kauno Technologijos Universiteto Elektros ir Elektronikos fakulteto, atsinaujinančiosios energetikos studijų programos antro kurso studentas. Jau pusantrų metų veikiu fakultetinėje studentų atstovybėje ESA. Šiuo laišku noriu parodyti, kodėl esu tinkamas kandidatas tapti FSA ESA primininku.

Ištakos – paskutinėse gimnazijos klasėse. Mokykloje nebuvau jokiose akademinėse ar socialinėse oraganizacijose, kurios galėtų priminti KTU SA. Tačiau jau prieš stojant žinojau, jog noriu pasiekti kažko daugiau – ne tik studijuoti ar studentauti. Todėl išgirdęs apie KTU SA iš savo draugo, nusprendžiau čia ateiti. Susipažinęs su organizacijos veikla pasilikau ir stengiausi į ESA veiklą įsitraukti nuo pradžių. Man labai didelį įspudį padarė čia esantys žmonės. Jie – viena priežasčių, kodėl pasilikau, nes man labai patinka būti tarp žmonių, bendrauti, pažinti bei atrasti.

Besibaigiant mūsų integracijai supratau, kad galiu imtis iniciatyvos. Todėl kanditavau koordinuoti dviračių orentacines “Without brakes”. Kilo abejonių, bet vienas ESA ketvirtakursis man pasakė: “Jei dabar būčiau pirmakursis, daryčiau viską.” Šie žodžiai man labai isiminė. Tapau renginio koordinatoriumi. Tačiau prasidėjo pasaulinė pandemija, tad skaudančia širdimi nusprendžiau renginį nutraukti. Tai mane užgrūdino bei išmokė, jog kartais privalai priimti sprendimus, kurių priimti nenori. Ši nelaimė nenužudė mano motyvacijos, o kaip tik ją padarė tvirtesne. Tapau naujo, apie meilės tautai svarbą “kalbančio”, renginio “Laisvėje augame!” koordinatoriumi. Be viso šito, buvau ir pirmakursių stovyklos programos koordinatoriumi. Tai man suteikė kompetencijų dirbti komandoje – iniciatyvumo, atvirumo, pasitikėjimo kitais, užsiskpyrimo.

Apie pirmininko kandidatūrą galvojau labai ilgai, bet rimtai į šias mintis pradėjau žiūrėti tik pasibaigus „Laisvėje augame!“ renginiui. Supratau, jog galiu nuveikti daugiau, nei tik koordinuoti renginius. Per visas atsovybines veiklas igijau kompetencijų, kurios asocijuojasi su lyderio savybėmis. Organizacija ir jos žmonės man pradėjo rūpėti gerokai daugiau. Pamačiau, jog su jais galiu įgyvendinti savo tikslus bei bent šiek tiek ištaisyti esančias problemas mano fakultete ir organizacijoje. Iš esmės, noriu būti pirminku dėl jų. Matau jų užsidegimą veikti. Todėl noriu juos vesti į priekį ir manau, kad jie manimi pasitiki bei nori to paties.

Taigi, tikiu, jog esu vertas būti FSA ESA pirmininku ne vien dėl to, kad noriu. Manau, jog iki to užaugau. Žinoma, ar pakanakamai, spręsti ne man.

Pagarbiai

Marijus Novikovas